ए! कौन हो तुम?
कौन हो तुम?
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
क्या वे राज़
जो नकली दुख को बदलते हैं असलियत में
ज़ाहिर कभी हो पाएँगे?
इंस्पेक्टर ऋषि
आप दोनों यहीं रुकना, ठीक है?
- सर, इस कील को सबूत में रखिए। - जी, मैडम।
जब उसे होश आएगा, तो मुझे इस नंबर पर फ़ोन करने को कहना।
सर, मैंने अस्पताल के डॉक्टर से बात की थी। गर्भवती औरत की हालत नाज़ुक है।
वह फिलहाल बयान देने की हालत में नहीं है।
उसका नाम संगीता है, सर।
वह कल अपनी भांजी के साथ डॉक्टर को दिखाने
शहर के अस्पताल गई थी और देर से वापस आई।
उसका पति, एकम्बरम उस समय घर पर ही था।
उसकी भांजी का नाम धनम है।
मैंने उससे बात की।
लगता है वह सुबह तड़के यहाँ आई थी। दरवाज़ा बंद था।
उसने फ़ोन किया पर किसी ने उठाया नहीं।
फिर... उसने खिड़की से झाँककर देखा।
उसे संगीता ज़मीन पर बेहोश पड़ी दिखाई दी।
फिर रिश्तेदार इकट्ठे हो गए
और दरवाज़ा तोड़कर उसे जगाया गया।
वह रोते हुए कहने लगी
कि वनराची उसके पेट के बच्चे के पीछे पड़ी थी
लेकिन उसके पति को ले गई।
इसीलिए स्थानीय पुलिस ने हमें इत्तला की।
उन्हें शक है कि यह घटना हमारे केस से जुड़ी हो सकती है।
दरवाज़ा अंदर से बंद था।
संगीता ने उस मूसल से तोड़कर दरवाज़ा खोला।
ऐसा असंभव लगता है कि इस दौरान...
उसका पीछा करने वाले खपरैल हटाकर
उस छेद से नीचे आए हों
और उसके पति का अपहरण करके उसी छेद से वापस चले गए हों।
इतना समय तो था ही नहीं।
उन्होंने संगीता का ध्यान भटकाने के लिए उसका पीछा किया था।
उनका असली शिकार एकम्बरम ही था।
संगीता के घर में आने से पहले अपहरणकर्ता इस कमरे में मौजूद थे।
फिलहाल यह अपहरण का मसला है।
शायद एकम्बरम अब भी ज़िंदा हो।
इससे पहले कि उसे कुछ हो जाए, हमें उसका पता लगाना होगा।
खोजी कुत्ते आ गए?
ए, चार्ली। शांत।
ए, मुथु। डाउन, बेटा।
ए!
- मुथु, डाउन। - ए, चार्ली, शांत।
इन्हें क्या हो गया है?
- ये ऐसे क्यों भौंक रहे हैं? - पता नहीं, सर।
आमतौर पर ये ऐसे कभी नहीं करते।
चार्ली, शांत।
ए।
माफ़ कीजिए, अस्पताल में मरम्मत का काम चल रहा है।
कोई बात नहीं।
उन्होंने कहा है कि बिजली कुछ देर में आ जाएगी।
कोई बात नहीं।
मुझे जानना था कि शव देखकर आपको क्या लगता है।
- इसीलिए मैं शव परीक्षण से पहले आ गया। - बेशक।
इसके शरीर की त्वचा पर कई मामूली घाव हैं।
एंटेमॉर्टम।
मतलब ये घाव मौत से पहले के हैं।
अपहरण जो हुआ था।
वे छत तोड़कर अंदर आए
और उसी छेद के रास्ते इसे ले गए।
वाकई?
शरीर की अकड़न और हाथ-पैर की हालत तो वैसी ही लगती है
जैसी रॉबर्ट की थी, जिसकी इससे पहले मौत हुई थी।
यह आपका फ़ोन है, डॉक्टर?
नहीं। मैं फ़ोन लेकर नहीं आई। दफ़्तर में पड़ा है।
तो यह आवाज़ कहाँ से आ रही है?
आपने देखा नहीं था कि ज़िंदा है या मुर्दा?
- आप इसे ऐसे ही यहाँ ले आए? - हमने नब्ज़ देखी थी।
फ़ॉरेंसिक टीम की रिपोर्ट के बाद ही हम इसे यहाँ लेकर आए।
नब्ज़ नहीं है।
पर इसके गले में कुछ है।
और वह हिल रहा है।
इस हरे कीड़े को देखिए। कितना सुंदर है।
ट्यूब के आकार का है, बहुत छोटा।
कितनी शानदार रचना है।
ये आनुवंशिक रूप से स्टिक कीड़े हैं।
प्रेयिंग मैंटिस प्रजाति के।
ये वेब स्पिनर कीड़े दुनिया में सबसे अच्छे रेशम का उत्पादन करते हैं।
इन कीड़ों के बारे में एक दिलचस्प बात बताऊँ?
मकड़ियाँ अपने पेट से रेशम निकालती हैं।
रेशम के कीड़े अपनी लार से रेशम निकालते हैं।
पर, ये वेब स्पिनर कीड़े अपनी आगे की टाँगों के
विशेष निकास तंत्रों से रेशम निकालते हैं।
आइए देखिए।
इनके हर एक कदम पर सैंकड़ों रेशम के धागे
निकल रहे हैं।
इसीलिए इन्हें चलते हुए देखने में बहुत मज़ा आता है।
ये अनजाने में अपने रेशम निकालने वाले तंत्र पर पैर नहीं रखना चाहते।
तो, ये बहुत ध्यान से चलते हैं।
कई बार, आगे चलने के बजाय ये पीछे की ओर चलते हैं।
दखल के लिए माफ़ी चाहूँगा।
क्या आप बता सकते हैं कि ये कीड़े इन लाशों के पास क्यों जमा हो रहे हैं?
हाँ। बेशक।
पहले इनके व्यवहार का विश्लेषण करना होगा और फिर मुझे कुछ परीक्षण करने होंगे।
तभी इस बात का जवाब दे पाऊँगा।
मुझे दो हफ़्ते का समय दीजिए। मैं विस्तृत रिपोर्ट दे दूँगा।
हमारे पास उतना समय नहीं है। ज़िंदगियाँ दाँव पर लगी हैं।
मुझे एक बात बताइए।
क्या इन कीड़ों को शवों पर कोकून बनाने के लिए ट्रेन किया जा सकता है?
कीड़ों को जानवरों और पक्षियों की तरह ट्रेन कर पाना
उतना आसान नहीं।
जानती हूँ, डॉक्टर।
मैंने प्रसिद्ध कीटविज्ञानी स्टीवन कुचर की किताबें पढ़ी हैं।
उन्होंने जीवित मकड़ियों, टिड्डों और तितलियों से फ़िल्मों में काम करवाया।
उन्होंने कीड़ों को कई तरीकों से ट्रेन करके जुरासिक पार्क, स्पाइडर-मैन
और एराकनोफोबिया जैसी हॉलीवुड की फ़िल्मों में काम करवाया।
हम किसी बंद और नियंत्रित वातावरण में
रोशनी, ध्वनि, अग्नि और हवा का इस्तेमाल करके
कीड़ों को किसी ख़ास दिशा में उड़ने या चलने के लिए ट्रेन कर सकते हैं।
पर उन्हें खुली हवा में
जाल बुनने जैसे जटिल काम करवाने की ट्रेनिंग दे पाना असंभव है।
यह बिल्कुल असंभव है।
अरे, अय्यनार, क्या बात है?
तुम इतने उदास क्यों हो?
यहाँ जो कुछ हो रहा है, सब रहस्यमय और पारलौकिक लग रहा है।
क्या बोल रहे हो, यार?
डीएसपी स्टेशन आ रहे हैं। चलो।
यह किसी एक आदमी का काम नहीं है।
इसमें एक से ज़्यादा मुजरिम शामिल होने चाहिए।
वे बहुत ज़्यादा बुद्धिमान, समझदार और संगठित हैं।
वे बहुत सावधानी बरतते हैं कि अपराध स्थल पर कोई सुराग न छूटे।
ध्यान खींचने के लिए जानबूझकर कुछ चीज़ें पीछे छोड़ जाते हैं।
उनका मकसद क्या है?
अभी तक मकसद का पता नहीं चला।
पर ये हत्याएँ आकस्मिक नहीं।
शिकार को चुनने की ज़रूर कोई वजह रही होगी।
हम तीनों मृतकों की किसी एक आदमी से जान-पहचान
और साथ में और समानताएँ होने की संभावना की जाँच कर रहे हैं।
पर ऋषि,
तुम इतने यकीन से कैसे कह सकते हो कि तीनों खून एक ही गिरोह ने किए?
पहले मृतक, बाला की मौत
हादसे में लगी चोटों की वजह से हुई।
बाकी दो की मौत दिल का दौरा पड़ने से हुई।
मौत की वजह अलग-अलग हैं।
जी, मौत की वजह तो अलग हैं, बेशक।
पर उनके काम करने का तरीका देखिए।
कोकून, कनेर के पीले फूल और जिस हाल में लाशें पाई गईं।
तीनों मामलों में सब एक जैसे हैं।
क़ातिल ने लाश को झाड़ियों या ऐसी किसी जगह में
छिपाने की ज़हमत नहीं उठाई।
वे चाहते थे कि मृतक की लाश मिले।
वे किसी का ध्यान खींचना चाहते थे।
गिरोह का एक सदस्य वनराची का भेष बनाकर फिर रहा है।
हो सकता है वे इस तरह चश्मदीद गवाहों को डराना या उलझाना चाहते हों।
पर मुझे लगता है इसके पीछे कुछ और भी है।
इन सब बातों को ध्यान में रखते हुए,
मुझे लगता है क़ातिल हमें कुछ बताना चाहते हैं।
यह गुड़िया लोगी?
ले लो।
जया, आओ, चलें। तुम्हारे पास कितनी गुड़ियाँ तो हैं, चलो।
बाज़ार का काम अभी खत्म हुआ। मैं दस मिनट में पहुँचती हूँ।
जगन? वह घर पर ही है।
मैं उसे पार्सल लाने के लिए कह दूँगी।
जया!
तुम इस वक़्त बाहर क्या कर रही हो? अंदर आओ!
जया, मैंने तुमसे कितनी बार कहा है कि उन झाड़ियों के पास मत जाया करो।
तुम हो कि सुनती ही नहीं। मैंने कल भी वहाँ एक बिच्छू देखा था।
अंदर आओ, अभी!
जया?
- जया अंदर आई? - मैंने तो नहीं देखा, मैडम।
उधर जाकर देखो कि वहाँ है या नहीं।
जया!
जया?
आवाज़ दो तो यह लड़की कभी जवाब नहीं देती।
अरे, जया! शैतान कहीं की!
तुम हो कहाँ?
मेरी आवाज़ सुनाई नहीं दे रही?
जया? सब इसके बाबा की गलती है।
उन्होंने उसे इतना सिर चढ़ा रखा है और एकदम बिगाड़ दिया है।
अरे, जगन।
- क्या बात है, माँ? - ईयरफ़ोन लगाए रहो, बस!
- तुमने जया को देखा? - नहीं तो।
- भईया, जया नीचे गई थी? - नहीं, नीचे तो नहीं आई।
हे भगवान। मैं इस लड़की को कहाँ ढूँढूँ?
- वाकई? तो मैं क्या करूँ? - अरे, जया!
मैं कब से तुम्हें बुला रही हूँ? जवाब क्यों नहीं देती?
क्या कर रही थीं तुम?
किससे बातें कर रही थीं?
- किसी से नहीं। - अच्छा। शुक्र है भगवान का।
जान।
उठो, प्लीज़।
उठो न, जान!
क्या चाहिए? रात को इस वक़्त मुझे उठा रही हो?
बैठक से कुछ आवाज़ें आ रही हैं।
जाकर देखो। उठो।
जगन ने पानी पीने के लिए फ़्रिज खोला होगा। सो जाओ।
तुम्हें लगता है मैं वह आवाज़ नहीं पहचानती?
यह आवाज़ अलग है।
लगता है जैसे कोई जानवर चीख रहा है। लोमड़ी या कुछ और हो सकता है।
तुम जाकर देखते क्यों नहीं? उठ जाओ न।
अगर बिना बात के जगाया हुआ, तो याद रखना।
देखा? कुछ भी नहीं है।
तुमने कोई बुरा सपना देखा होगा।
लाइट जलाकर ठीक से देखो।
क्या पता वहाँ अंधेरे में कुछ छिपा हो।
- जाओ न, जान। - मुझे क्यों तंग कर रही हो?
क्या है? क्या देख रहे हो?
- यह हमारी बच्ची के कमरे में कैसे आई? - पता नहीं।
जया को कहीं से मिली होगी।
तुम्हें यह बच्चों का खिलौना लगता है?
कोई हम पर काला जादू करना चाहता है।
- हे भगवान। - मैं इसे अभी जला दूँगा।
नहीं। अगर हम पर कोई मुसीबत आ गई तो?
गाँव के पुजारी से पूछकर जला देंगे। प्लीज़।
पुजारी के आने तक मैं खून की उल्टियाँ करके तड़पता रहूँ?
तुम ऐसी बातें क्यों कर रहे हो?
अरुलमेगम सिद्ध क्लिनिक
- शिवबालन? डॉक्टर बुला रहे हैं। - जी।
मैंने जो दवा और खाना बताया है, रोज़ वही खिलाया करो।
- दो हफ़्ते के बाद दिखा जाना, ठीक है? - जी, डॉक्टर।
- मुलई! - जी, डॉक्टर?
अपॉइंटमेंट रीशेड्यूल कर दिए ना?
जी। मैंने अगले हफ़्ते के लिए रीशेड्यूल कर दिए हैं।
- मेरी फ़्लाइट कितने बजे की है? - साढ़े चार बजे।
मैंने बोर्डिंग पास की कॉपी आपके कमरे की मेज़ पर रख दी है।
- तो अभी निकलना बेहतर होगा। - जी, डॉक्टर।
बाबा, आप शहर से बाहर जा रहे हैं?
डॉक्टर साहब सम्मेलन में भाग लेने मदुरै जा रहे हैं।
आप वापस कब आएँगे, बाबा?
कह रहे थे कि दो दिन में आ जाएँगे।
उनकी गैरमौजूदगी में हमें क्लिनिक संभालना है।
यहाँ क्यों आए हो?
तो तुमसे बात कैसे करूँ?
न मेरा फ़ोन उठाती हो, न टेक्स्ट का जवाब देती हो।
- अब बात करने को कुछ बचा ही नहीं। - यमुना, प्लीज़।
- मेरी बात तो सुनो। - कोई ज़रूरत नहीं है।
जिस पल तुम्हारे माँ-बाप ने मुझे घर छोड़ने पर मजबूर किया,
- उसी पल रिश्ता भी खत्म हो गया। - मजबूर नहीं किया था।
समझने की कोशिश करो।
- वे थोड़े पुराने विचारों के हैं। - तुम नहीं हो?
तुम्हें भी तो यही लगता है ना कि मेरी कुंडली की वजह से दादी की मौत हुई?
तुम पर भरोसा था इसलिए मैंने घर से भागकर शादी की।
पर तुमने क्या किया?
अपने माँ-बाप के कहने पर मुझे छोड़ दिया।
माँ-बाबा से बात करने के लिए कुछ समय दो, यमुना।
नहीं!
उस दिन मेरा साथ देना चाहिए था।
तुम्हें कहना था, "यह मेरी बीवी है। मेरे साथ रहेगी!"
पर तुम कुछ बोले नहीं।
पता भी है वापस आकर बाबा का सामना करना मेरे लिए कितना शर्मनाक था?
उन्होंने मुझे बस इसीलिए आने दिया क्योंकि मैं बिन माँ की बच्ची हूँ।
पर जब से आई हूँ, मुझसे एक बात तक नहीं की।
सारा कसूर तुम्हारी कुंडली का है।
मैंने एक पंडित से बात की है।
- बस ग्रह शांति के लिए पूजा... - माफ़ करो।
मुझे अकेला छोड़ दो।
मुझे ज़िंदगी भर एक शापित औरत बनकर ही जीने दो।
अब यहाँ से चले जाओ, प्लीज़।
मुझे तुमसे दोबारा नहीं मिलना।
यमुना!
याद है जब दूसरे साल में हम छिपकर फ़िल्म देखने गए थे?
हाँ, मुझे याद है।
तुम्हारे बाबा से बचने के लिए दीवार फाँदकर गए थे।
चित्रा, यह मेरा दोस्त सुंदर है।
हम त्रिची में दूसरी क्लास से लेकर दसवीं तक साथ पढ़े हैं।
यह इसकी बीवी गायत्री हैं और इनका बेटा, राजेश।
- हैलो। - हैलो।
यह एक जानी-मानी मोटर कंपनी में चीफ़ इंजीनियर है।
- लगता है जल्दी घर आ गई। - हाँ।
मैं चाय लेकर आती हूँ। आप बातें कीजिए।
हमने उन्हें नहीं बुलाया।
वे कुछ काम से शहर आए थे।
और हमसे मिलने चले आए।
सुनो, हममें से कोई तुमसे ज़बरदस्ती नहीं करेगा।
पर, तुम्हारे बाबा इस रिश्ते से काफी खुश लग रहे हैं।
उन्हें तुम्हारे पुलिस में होने से कोई आपत्ति नहीं है।
दरअसल, राजेश कहता है कि उसे ऐसी साहसिक नौकरी वाली
लड़कियाँ पसंद हैं।
कितना अच्छा लड़का है।
तो?
दूल्हे राजा क्या कहते हैं? उन्हें दुल्हन पसंद है?
मुझे तंग मत करो।
सिगरेट दो।
यह आखिरी है। हाथ मत लगाना।
- और क्यों नहीं खरीद लेते? - तुम क्यों नहीं खरीद लेती?
अगर माँ को मेरी पैंट की जेब में सिगरेट मिल गई,
- तो मुझे मार डालेंगी! - तो सिगरेट पीना छोड़ दो।
औरतों को सिगरेट नहीं पीना चाहिए।
तुम ही ने बताया था न
कि तुम्हारी दादी बाथरूम में छिपकर सिगरेट पीती थीं?
अरे, उन्हें कब्ज़ की बीमारी थी।
सिगरेट पीकर ही उनका पेट खाली होता था। बेचारी।
तुमसे इजाज़त किसने मांगी? दे भी दो।
मैं जब चाहे सिगरेट पिऊँगी।
बेचारा। तुमसे शादी करके उस बेचारे पर क्या गुज़रेगी।
मैं भी सोचती हूँ कि यमुना को तुममें क्या दिखाई दिया होगा।
शुक्र है उसने तुमसे पीछा छुड़ा लिया।
अच्छा। छोड़ो।
तुम यमुना को चोरी-छिपे मिल सकते हो।
किसलिए?
कुछ रोमांटिक बातें करो।
जैसे उसके लिए कविता लिखो,
फूल लेकर जाओ,
या छत से चिल्लाओ, "यमुना, आई लव यू!"
कुछ शानदार करो जैसे फ़िल्मों में हीरो करते हैं।
- वह तुम्हें माफ़ कर देगी। - बकवास।
जब हमारा चक्कर चल रहा था, तो भी ऐसा नहीं किया।
किसका फ़ोन है?
माँ का।
उन्हें पता करना है कि कब वापस आऊँगी।
वह मुझे पुलिस अफ़सर समझती ही नहीं।
अभी भी कॉलेज जाने वाली लड़की ही समझती हैं।
मुझे लगा उस इंस्पेक्टर का था।
- तुमने एक बात पर ध्यान दिया? - क्या?
वह सिर्फ़ हमसे इस तरह का रूखा बर्ताव करते हैं।
फ़ॉरेस्ट वालों के साथ तो काफ़ी हँसकर बातें करते हैं।
दाल में कुछ काला है।
उन्हें कम मत समझो।
अगर उनसे भी रूखा बर्ताव करेंगे तो उनसे कोई काम कैसे कराएँगे?
उनसे मीठी-मीठी बातें करके जानकारी इकट्ठी कर रहे हैं।
यह तो सच है।
एकदम गिरगिट हैं।
हैलो।
- कहाँ खो गए? - सॉरी।
तुम्हें कोई परेशानी है?
कोई समस्या है?
मुझे नया काम मिला है।
मैं कल जा रहा हूँ।
कल?
पिछले हफ़्ते ही तो एक काम खत्म किया था न?
अब कहाँ जा रहे हो?
तुम जानती हो मैं नहीं बता सकता।
तुम मुझे कभी कुछ नहीं बताते।
तुम हर बात छिपाकर रखते हो।
मेरा काम ही ऐसा है।
हर बात गोपनीय रखनी पड़ती है।
इस बार भी...
मैं अंडरकवर काम करूँगा।
तो तुम कहीं अंडरकवर रहोगे
और मैं तुमसे बिल्कुल बात नहीं कर पाऊँगी। है न?
इस बार कितना वक़्त लगेगा? तुम वापस कब आओगे?
पता नहीं।
कुछ महीने।
ज़्यादा भी लग सकते हैं।
मैं समझता हूँ तुम्हारे लिए कितना मुश्किल होगा।
यह न जान पाना कि मैं कहाँ हूँ या क्या कर रहा हूँ।
मेरी सलामती के बारे में हर पल चिंता करना।
मुझसे कोई बात न कर पाना और बस मेरा इंतज़ार करते रहना।
मुझे इतना बुरा लगता है कि मेरी वजह से तुम्हें यह सहना पड़ता है।
सुनो।
मुझे तुमसे कुछ कहना है।
अगर मुझे कुछ हो जाए,
- तो तुम मुझे भुला देना। - क्या?
सच में।
तुम्हें खुश रहने का हक है...
प्यार करने वाले पति के संग, जो हमेशा तुम्हारे साथ रहे।
और तुम्हारे दो बच्चों हों।
जैसा तुम चाहती हो, एक बेटा और एक बेटी।
अच्छा, बस करो।
जीवन में उथल-पुथल न हो,
तुम्हें हमेशा परिवार की सुरक्षा का
- डर न सताए... - बस करो। बस भी करो!
आई लव यू। ठीक है?
मुझे जीना है तो बस तुम्हारे साथ।
खबरदार जो मुझे खुद से दूर करना चाहा।
मुझसे बचना इतना आसान नहीं।
अरे, मेरा वह मतलब नहीं था।
आई लव यू टू। इधर आओ।
मान लो...
अगर मैं तुमसे पहले मर गई?
- ऐसा मत कहो। - मैंने कहा, "मान लो।"
और अगर मैं मर भी गई, तो तुम्हें छोड़ने वाली नहीं।
क्या मतलब?
मैं भूत बनकर आऊँगी
और हमेशा तुम्हें सताती रहूँगी।
- भूत? - हाँ, भूत।
- भूत बनकर? - हाँ।
तुम भूत बनकर आओगी और मुझे सताओगी?
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा' जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल